СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“

ДЕПАРТАМЕНТ ПО СПОРТ

**НАРЕДБА**

за провеждане на

ОБЩОУНИВЕРСИТЕТСКО

ПЪРВЕНСТВО

за

**КУПАТА НА РЕКТОРА**

**2018**

**СОФИЙСКИ УНИВЕРСИТЕТ „СВ. КЛ. ОХРИДСКИ“, ДЕПАРТАМЕНТ ПО СПОРТ**

**ОБЩОУНИВЕРСИТЕТСКО ПЪРВЕНСТВО НА СОФИЙСКИЯ УНИВЕРСИТЕТ ЗА „КУПАТА НА РЕКТОРА“**

**СЪДЪРЖАНИЕ**

[ОБЩА НАРЕДБА 3](#__RefHeading___Toc386005933)

[АЕРОБИК МАРАТОН 6](#__RefHeading___Toc386005940)

[БАСКЕТБОЛ 3х3](#__RefHeading___Toc386005944) 7

[ВОЛЕЙБОЛ](#__RefHeading___Toc386005948) 8

[ДЖУДО ШИАЙ](#__RefHeading___Toc386005952) 9

КАРАТЕ КАТА…………………………………………………………………………………………. 10

[ЛЕКОАТЛЕТИЧЕСКИ КРОС 11](#__RefHeading___Toc386005956)

[СПОРТНО КАТЕРЕНЕ](#__RefHeading___Toc386005964) 12

[ТЕНИС](#__RefHeading___Toc386005972) 13

ПЛУВАНЕ14

[ШОУДАУН](#__RefHeading___Toc386005980) 15

[ФЕХТОВКА](#__RefHeading___Toc386005984) 16

[МИНИ-ФУТБОЛ](#__RefHeading___Toc386005988) 17

ФУТЗАЛ…………………………………………………………………………………………………. 21

[ПРОГРАМА](file:///C%3A%5CUsers%5CDownloads%5CUsersAnjiAppDataLocalTempObshta_naredba_kupata_na_rektora_2014.docx#__RefHeading___Toc386005992) 26

**ДЕПАРТАМЕНТ ПО СПОРТ**

#

# ОБЩА НАРЕДБА

# „КУПАТА НА РЕКТОРА“

***В дните на Общоуниверситетското първенство за „Купата на Ректора“ студентската младеж на Алма Матер ще покаже своите физически, интелектуални и психически възможности на полето на феърплея и на достойнството на личността.***

***ЦЕЛ И ЗАДАЧИ***

***Общоуниверситетското първенство*** има за цел да популяризира и масовизира спорта сред студентите и да излъчи най-добре представилия се факултет на СУ “Св. Климент Охридски”.

1. РЪКОВОДСТВО И ОРГАНИЗАЦИЯ

***Общоуниверситетското първенство*** се организира и провежда от Департамента по спорт и студентите от Университета, със съдействието на Столична община съгласно изискванията на настоящата наредба.

1. ДАТА И МЯСТО НА ПРОВЕЖДАНЕ

***Общоуниверситетското първенство*** ще се проведе от 18 до 26 април 2018 г. в спортните бази на Софийския университет по програми за съответните спортни състезания.

**Закриването и награждаването** ще се състои в двора на Ректората на 26 април от 12.00 часа.

1. ПРАВО НА УЧАСТИЕ

Право на участие имат всички студенти и докторанти на СУ “Св. Климент Охридски”, редовно и задочно обучение, представили документи, удостоверяващи принадлежността им към съответния факултет на Университета.

1. ТЕХНИЧЕСКИ РЕГЛАМЕНТ

Състезанията се провеждат съгласно наредбите за спортните дисциплини, включени в ***Общоуниверситетското първенство***.

Участниците се регистрират до началото на всяко състезание или в срок указан от наредбата на съответната спортна дисциплина.

Конференцията (ако има такава) се провежда съобразно наредбата за всяко отделно състезание.

Критериите, класирането и системата на провеждане се определят от наредбите по съответните спортни дисциплини.

Екипировката трябва да е удобна и подходяща за съответната спортна дисциплина, съобразно състезателния правилник или други изисквания на наредбата.

1. СЪДИИ

Съдийството е на доброволни начала под ръководството на преподавателите от Департамента по спорт и съобразно спортните правилници за вида спорт.

1. МЕДИЦИНСКО ОСИГУРЯВАНЕ

Организаторите обезпечават спортните състезания с медицински надзор и медикаменти по утвърдената програма на ***Общоуниверситетското първенство***.

1. КЛАСИРАНЕ И НАГРАДИ

Класирането се извършва на база проведените състезания за всяка спортна дисциплина, като от всеки спорт, факултетите получават следните точки:

* Първо място 100 т.
* Второ място 80 т.
* Трето място 60 т.
* Четвърто място 50 т.
* Пето място 40 т.
* Шесто място 30 т.
* Седмо място 20 т.
* Осмо място 10 т.

За всеки факултет представен от студентите в дадено състезание, факултетът получава 10 т.

Например:

ФМИ е заел ІV м., факултетът получава 50 т. + 10 т.

ХФФ е заел IX място – получава 10 т.

Факултет, който няма участници не получава точки в дадената спортна дисциплина.

Крайната оценка се формира след сумирането на оценките от всички спортни дисциплини, което определя комплексното класиране по факултети.

Класираните от ІV до VІ място получават грамоти, до ІІІ място получават купи и грамоти, като победителят получава приза „Носител на купата на Ректора за 2018 г.”.

1. ФИНАНСОВИ УСЛОВИЯ

Информационните и организационно-техническите разходи се поемат от организаторите и СО.

**Н А Р Е Д Б А**

# АЕРОБИК МАРАТОН

|  |  |
| --- | --- |
| **Място на провеждане** | Стадион „Академик“ (кв. Гео Милев, до зала Фестивална) |
| **Организатор** | Департамент по спорт |
| **Дата**  | 25.04.2018 г. |
| **Условие за участие** | Студенти от всички курсове, факултети и специалности на СУ “Св. Климент Охридски”.Документ за самоличност на студента със снимка, който удостоверява студентския статут на участника.Изпълнителите се оценяват по десетобалната система. За да бъде класиран, участникът трябва да играе през цялото време до завършване на маратона. Крайната оценка се формира след сумирането на оценките дадени от всеки съдия. Участниците събрали най-висок бал са победители в аеробик маратона. |
| **Записване** | 13.30 ч.  |
| **Начало** | 14.00 ч. |
| **Програма** | Аеробик маратонът се провежда в един кръг с продължителност 45 минути.Аеробик-маратонът се води от инструктор, определен от организаторите. |
| **Класиране и награди** | Класирането е индивидуално – до 10 място.Класираните от 1-во до 3 –то място получават медали.Класиралите се до 10-то място получават грамоти. |

**Н А Р Е Д Б А**

турнир по

**БАСКЕТБОЛ 3х3**

|  |  |
| --- | --- |
| **Място на провеждане** | Стадион „Академик“ (до зала Фестивална) |
| **Организатор** | Департамент по спорт |
| **Дата**  | 23.04.2018 г. |
| **Условие за участие** | 3+1 участници от един факултет (може и смесени отбори) |
| **Записване** | При преподавателите по баскетбол до 20.04. и на 23.04. 2018 г. от 9.00 до 9.30 часа  |
| **Програма** | От 9.00 до 9.30 ч. записване и теглене на жребий |
| Начало на срещите - 10.00 ч. |
| **Класиране и награди** | Състезанието 3х3I-III м. – медали и грамоти, IV-VI м. – грамотиНай-добър стрелец от зоната на 3 т. - купаНай-добър изпълнител от наказателната линия – купаНай-полезен играч - купа |

**Н А Р Е Д Б А**

# ВОЛЕЙБОЛ

|  |  |
| --- | --- |
| **Място на провеждане** | Салон № 1 на Биологически факултетбул. Драган Цанков № 8 |
| **Организатор** | Департамент по спорт |
| **Дата**  | от 23.04.2018 г. до 25.04.2018 г. от 13.00 ч. |
| **Условие за участие** | Студенти от всички курсове, факултети и специалности на СУ “Св. Климент Охридски”.смесени отбори, трима състезатели плюс един резерва |
| **Записване** | При преподавателите по волейбол до 23.04.2018 г. в спортната зала на БФ. |
| **Програма** | Играе се в две групи всеки срещу всеки, полуфинал на кръст и финал |
| Начало на срещите – 23.04.2018 г. от 13.00 часа |
| **Класиране и награди** | Медали и грамоти |

**Н А Р Е Д Б А**

**ДЖУДО „ШИАЙ“**

|  |  |
| --- | --- |
| **Място на провеждане** | Стадион „Академик”(кв. Гео Милев, до зала Фестивална) |
| **Организатор** | Департамент по спортас. Валерия Луканова |
| **Дата**  | 21.04.2018 г. |
| **Условие за участие** | Студенти от всички курсове, факултети и специалности на СУ “Св. Климент Охридски”.* Всички участници трябва да са с чисти екипи. Жените задължително с бели тениски. Не се допускат никакви твърди предмети. Всички трябва да са боси.
* Без грим.
* Документ, удостоверяващ студентските права на състезателя – студентска книжка или студентска лична карта.
* Отборите са съставени от 3-ма състезатели – мъже и жени (един от състезателите задължително е от противоположния пол), без значение от тегловата категория.
 |
| **Записване** | Приемане на заявки за участие и кантар от 10.00 до 11.00 ч. на 21.04.2018 г. в зала Бойни изкуства. |
| **Програма** | Загрявка от 11.00 ч. |
| Начало на срещите от 12.00 часа. |
| **Класиране и награди** | Срещите се провеждат по правилата на Международната Федерация по Джудо. Медали от 1 во до 3 то място. Грамоти за участниците. |

**Н А Р Е Д Б А**

**КАРАТЕ "КАТА"**

|  |  |
| --- | --- |
| **Място на провеждане** | Стадион „Академик”(кв. Гео Милев, до зала Фестивална) |
| **Организатор** | Департамент по спортхоноруван преподавател Георги Йосифов |
| **Дата**  | 23.04.2018 г. |
| **Условие за участие** | Студенти от всички курсове, факултети и специалности на СУ “Св. Климент Охридски”.Всички участници трябва да са с чисти екипи. Жените задължително с бели тениски. Не се допускат никакви твърди предмети. Всички трябва да са боси. Документ, удостоверяващ студентските права на състезателя – студентска книжка или студентска лична карта. |
| **Записване** | Приемане на заявки за участие 09.00 до 10.00 ч. на 23.04.2018 г. в зала Бойни изкуства. |
| **Програма** | Загрявка от **10.00 до 11.00 ч.** |
| Начало от 11.00 часа |
| **Класиране и награди** | Срещите се провеждат по правилата на Международната Федерация по Карате. Медали от 1 во до 3 то място. Грамоти за участниците. |

**Н А Р Е Д Б А**

# ЛЕКОАТЛЕТИЧЕСКО БЯГАНЕ

|  |  |
| --- | --- |
| **Място на провеждане** | **в Борисовата градина**, като старта ще бъде до детската площадка със слона (между ст. ЦСКА и бул. „Цариградско шосе“). |
| **Организатор** | Департамент по спортгл. ас. д-р Иванка Кърпарова |
| **Дата**  | 24.04.2018 г. |
| **Условие за участие** | Всеки участник бяга индивидуално и може да пробяга толкова обиколки, колкото има възможност, в рамките на един час – 60 мин. Една обиколка е 700 м. Всяка пробягана обиколка се прибавя в „сметката“ на факултета, който всеки бягащ представлява. На базата на общ сбор на обиколките се извършва класирането по факултети. Няма ограничение в броя на студентите, представляващи всеки факултет. |
| **Записване** | при преподавателите по лека атлетика;по e-mail vaniakostova1974@abv.bg;24.04.18 г., на мястото на старта - от 13.00 ч. до 14.00 ч. |
| **Програма** | Начало на кроса 14.00 ч. |
| **Класиране и награди** | Класирането е лично, отделно за мъже и жени, като заелите първо място получават 24 т., второ- 23 т. и т.н. до 24-то място - 1 т. Тези точки се прибавят към сбора от точки на всеки факултет, който ще е валиден за крайното комплексно класиране по факултети. Студентите, класирали се на призови места ще получат медали и грамоти.  |

**Н А Р Е Д Б А**

# СПОРТНО КАТЕРЕНЕ

|  |  |
| --- | --- |
| **Място на провеждане** | Стената за катерене в сградата на Ректората.Бул. „Цар Освободител“ № 15, Северно крило, над Паричен салон. |
| **Организатор** | Департамент по спортДоц. д-р Антон Хиджов, гл. ас. д-р Тихомир Димитров |
| **Дата**  | 25.04.2018 г. |
| **Условие за участие** | Състезанието ще се проведе в дисциплината „скорост”В състезанието имат право да участват отбори от всеки факултет, съставени от по 3 състезатели (мъже, жени или смесени), както и индивидуални участници |
| **Записване** | 8.30–9.30 ч. Регистрация на състезателите и отборите – Стената9.30 ч. Техническа конференция |
| **Програма** | Начало на състезанието 10.00 ч. |
| **Класиране и награди** | Класирането е индивидуално и отборно. Призьорите в индивидуалните състезания ще бъдат отличени с медали и грамоти.Отборното класиране ще се извърши на база на двете най-дори времена на състезателите от съответните факултети. Класиралите се на призовите места ще получат възпоменателни купи и точки за генералното класиране за „Купата на Ректора” на СУ. |

**Н А Р Е Д Б А**

**ТЕНИС**

|  |  |
| --- | --- |
| **Място на провеждане** | Тенис комплекс Бонсист -”Бароко спорт” |
| **Организатор** | Департамент по спортДоц. д-р Евгени Йорданов, гл.ас.Радослав Костадинов |
| **Дата**  | 23.04. до 25.04.2018 г. |
| **Условие за участие** | Записани студенти и докторанти, които се обучават в СУ в редовно обучение за текущата година.Директна елиминацияФормата на срещите ще си определи на място. |
| **Записване** | До 9.00 ч. на 23.04.18 г. при преподавателите по тенис от СУ или на http://tenis\_su@abv.bg |
| **Програма** | Начало на турнира 10.00 ч. |
| **Класиране и награди** | Медали за класиралите се на първите три места в мъжкия и женския турнир |

**Н А Р Е Д Б А**

# ПЛУВАНЕ

|  |  |
| --- | --- |
| **Място на провеждане** | Басейн – стадион Академик 4ти километър |
| **Организатор** | Департаментът по спорт  |
| **Дата**  | 24.04.2018 г.  |
| **Условие за участие** | Записани студенти и докторанти, които се обучават в СУ в редовно обучение за текущата година. |
| **Записване** | Записване на басейна в 13.30 на 24.04.2018 г.Изискват се данни – три имена, факултет, специалност, фак. № и курс. |
| **Програма** | Начало на турнира 14.00 ч. **4 Х 25** метра свободен стил,Отборите се състоят от две момчета и две момичета от факултет.Стартът е от водата. |
| **Класиране и награди** | Медали и грамоти. |

 **Н А Р Е Д Б А**

# ШОУДАУН

|  |  |
| --- | --- |
| **Място на провеждане** | Офиса на СКИ „Витоша” (жк. Студентски град, бл. 52, вх. А офис на гърба на входа). |
| **Организатор** | Департаментът по спорт Спортен клуб за интеграция „Витоша“ |
| **Дата**  | 23.04.2018 г.  |
| **Условие за участие** | В зависимост от броя състезатели ще бъдат разделени на 2 групи, като в групите ще се приложи кръговата система всеки срещу всеки. Напред ще се класират първите двама от съответната група, които ще играят на полуфиналите, като победителите ще играят на финала, а загубилите за трето и четвърто място. |
| **Записване** | Срок за заявки до 23.04.2018 г., до 13,30 ч.В заявките се изписват - три имена, факултет, специалност, фак. № и курс.Николай Желязков тел: 0897 884 680 e-mail: office.vitosha@gmail.com  |
| **Програма** | Начало на турнира 14.00 ч. |
| **Класиране и награди** | Медали за класиралите се на първите три места в мъжкия и женския турнир |

**Забележка:** *В турнирите за „Купата на Ректора” могат да се включат както студенти със зрителни увреждания, така и студенти без увреждания.*

**Н А Р Е Д Б А**

# ФЕХТОВКА

|  |  |
| --- | --- |
| **Място на провеждане** | ст. „Академик“ (кв. Гео Милев, до зала Фестивална) |
| **Организатор** | Департаментът по спорт гл. ас. д-р Филип Шабански |
| **Дата**  | 23.04.2018 г. |
| **Условие за участие** | Студенти от всички курсове, факултети и специалности на СУ “Св. Климент Охридски”.Документ, удостоверяващ студентските права на състезателя – студентска книжка или студентска лична карта.**Оръжие –** Сабя мъже, сабя жениПредварителни групи – боеве до 3 тушаЕлиминация – боеве до 8 туша |
| **Записване** | Срок за заявки до 9.00 часа на 23.04.2018 г.  |
| **Програма** | Начало на турнира 10.00 ч. |
| **Класиране и награди** | Първо, второ и трето място – медали и грамотиТочки за факултета на състезателите |

**Н А Р Е Д Б А**

# МИНИ-ФУТБОЛ

|  |  |
| --- | --- |
| **Място на провеждане** | ст. „Академик“ (кв. Гео Милев, до зала Фестивална) |
| **Организатор** | Департаментът по спорт Доц. д-р Георги Игнатов и ас. Николай Стайков |
| **Дата**  | 18 до 20 април 2018 г. |
| **Условие за участие** | В турнира по мини-футбол могат да участват само редовно записани студенти от СУ „Св. Климент Охридски“ от всички степени - бакалаври и магистри от всички форми – редовна и задочна (На докторанти също се разрешава участие в турнира).Отборите имат право за всеки мач да запишат 12 състезатели. Отборите са съставени от 5 полеви играчи и 1 вратар. Играят се две полувремена по 15 мин (мръсно време). Във всяко полувреме всеки отбор има право на 1 мин прекъсване (таймаут), когато топката е в негово владение.Всички капитани да представят на техническата конференция **списък (до 12 студента)** на отбора си (задължително трите имена, курс, специалност и факултетен номер). По време на турнира отборите нямат право да привличат състезатели, които не фигурират в първоначалния списък.Преди всяка среща студентите задължително да носят за проверка **студентска книжка и документ за самоличност (лична карта)**. |
| **Записване** | Срок за заявки до 16.04.2018 г. Техническата конференция ще се проведе на 17.04.18 г. от 14.00 ч. в 120 стая на Ректората. |
| **Програма** | Начало на турнира 10.00 ч. |
| **Класиране и награди** | Първо, второ и трето място – медали и грамотиТочки за факултета на състезателите |

1. РЪКОВОДСТВО И ОРГАНИЗАЦИЯ

Седмият турнир по мини-футбол за студенти от Софийския университет през 2018 г. се организира и провежда от Департамента по спорт при СУ „Св. Климент Охридски”. Състезанията се организират и провеждат съгласно действащите Правила на играта, Наредбата на БФС по футзал за сезон 2017/2018 г., Наредба за провеждане на Националните университетски шампионати (НУШ) през 2017/2018 г. и настоящата наредба.

ТЕХНИЧЕСКА КОНФЕРЕНЦИЯ – 17.04.2018 г. в 120 стая на РЕКТОРАТА – 14.00 ч.

1. СЪСТАВ НА ГРУПИТЕ

**На техническата конференция 12-те участващи отбора ще бъдат разпределени в 4-ри групи по 4 отбора (групи: А, B, Cи D).**

УЧАСТВАЩИ ОТБОРИ:

1. ФФ 5. ГГФ 9. ФМИ 13. ФЖМК

2. ФсФ 6. ФП 10. БФ 14. ЮФ

3. ИФ 7. ФНПП 11. ФзФ 15. Бог.Ф

4. ФКНФ 8. ХФ 12. СтФ 16. МФ

**Всеки факултет може да участва с един отбор (по-възможност първенеца в организираните от Студентския съвет и Департамента по спорт междуфакултетни турнири).**

1. СИСТЕМА НА ПРОВЕЖДАНЕ

Отборите се разпределят в четири групи. В групите се играе всеки срещу всеки. За четвъртфиналите се класират първите 2 отбора от всяка група (1А-2B, 1B-2A, 1C-2D, 1D-2C). Класирането в групите се изготвя по показатели (точки, резултат от прекия двубой, голова разлика, отбелязани голове, допуснати голове, наказателни картони – жълт-1 точка, червен-3 точки, жребий). В полуфиналните и финалните срещи при равенство в редовното време се изпълняват директно дузпи за определяне на победителя (по 3 дузпи, а след това по 1 до определяне на победител).

1. ПРАВО НА УЧАСТИЕ

В турнира по мини-футбол могат да участват само редовно записани студенти от СУ „Св. Климент Охридски“ от всички степени - бакалаври и магистри от всички форми – редовна и задочна (На докторанти, редовно и задочно обучение, също се разрешава участие в турнира).

1. ДОКУМЕНТИ ЗА УЧАСТИЕ

1. Всички капитани представят на техническата конференция **списък (до 12 студента)** на отбора си (задължително трите имена, курс, специалност и факултетен номер). По време на турнира отборите нямат право да привличат състезатели, които не фигурират в първоначалния списък.

2. Преди всяка среща студентите задължително носят за проверка **студентска книжка и документ за самоличност (лична карта)**.

1. ДРУГИ РАЗПОРЕДБИ

А. Наказания:

1. За получен червен картон от даден състезател, той се отстранява от срещата, като след 2 минути на негово място може да влезе друг играч. Провинилият се не играе в следващата или следващите срещи в зависимост от провинението си според Дисциплинарния правилник на БФС.

2. При получени 3 жълти картона в груповата фаза, провинилият се състезател пропуска 1 среща.

3. Получените 1 или 2 жълти картона в груповата фаза отпадат за четвъртфиналите.

Б. Програма:

Програмата ще бъде обявена на техническата конференция.

**Отборите да не допускат закъснения, тъй като разполагаме с фиксирано време за всяка среща!!!**

В. Правила:

Отборите имат право за всеки мач да запишат 12 състезатели. Отборите са съставени от 5 полеви играчи и 1 вратар. Играят се две полувремена по 15 мин (мръсно време). Във всяко полувреме всеки отбор има право на 1 мин прекъсване (таймаут), когато топката е в негово владение. Правят се неограничен брой смени, които се извършват от определеното място при спряна игра (при извършване на неправилна смяна се показва жълт картон). Страничното хвърляне се изпълнява с крак (от тъч директно гол не може да се отбележи). От начален удар (център) може да се отбележи директно гол. Топката се вкарва в игра от аут само от вратаря с ръка. Шпагати не се разрешават, при наличието на такъв се отсъжда ПСУ за противника и се показва жълт картон. При подновяването на играта от тъч или корнер се спазва правилото за 5 секунди (противниковия състезател трябва да е на 5м. разстояние), като топката трябва да е на линията и да е в покой, при неспазване се отсъжда НСУ за противника. Стената отстои на 5 м от мястото на изпълнение на ПСУ. При жълт картон съответният играч продължава да играе до края на срещата. При червен картон играча напуска игралното поле и отборът му играе 2 мин в намален състав. Ако в рамките на тези две минути му бъде отбелязан гол, то отборът веднага си възстановява численият състав. На студентите не се разрешава да носят накити по време на срещите.

 Г. Други:

1. Преди всяка среща ръководителите на отборите попълват протокол с имената и номерата на фланелките на 12 състезатели за съответната среща.

2. Преди началото на всяка среща се прави проверка на състезателите – изискват се студентските книжки на студентите, а при необходимост и личните карти за установяване на самоличността им.

3. Дрехи и лични вещи да не се оставят в предоставените от организаторите 2 съблекални. Необходимо е личните вещи и багажа да се пренесат в близост до изкуствените игрища под постоянен надзор и така да се предотвратят евентуални кражби.

4. Всички студенти да проявяват **ТОЛЕРАНТНОСТ**  към съдиите и техните отсъждания!!!

1. КЛАСИРАНЕ И НАГРАДИ

Класирането се извършва според Наредбата на БФС за сезон 2017/2018 г. Класиралите се отбори на 1-во, 2-ро и 3-то място получават възпоменателни медали – по 12 броя на отбор. Състезателите на класиралия се отбор на 4-то място получават възпоменателни грамоти. Излъчват се призьори за най-полезен състезател и най-добър вратар, които получават възпоменателни статуетки.

Наградите се осигуряват от Столична община.

Първите шест отбора получават съответния точков актив за участие в крайното класиране на общоуниверситетското първенство (състезания между факултетите) - „КУПАТА НА РЕКТОРА - 2018“.

**За всички неупоменати случаи по време на първенството важат документите на АУС „Академик” и БФС.**

**Н А Р Е Д Б А**

# ФУТЗАЛ

**Под патронажа на Ректора на СУ „Св. Климент Охридски”**

|  |  |
| --- | --- |
| **Място на провеждане** | ст. „Академик“ (кв. Гео Милев, до зала Фестивална) |
| **Организатор** | Департаментът по спорт Доц. д-р Георги Игнатов и ас. Николай Стайков |
| **Дата**  | 18 април 2018 г. |
| **Условие за участие** | В турнира по футзал могат да участват студентки от всички степени-бакалаври и магистри от всички форми - редовна и задочна (на докторантки се разрешава участие), както и прекъснали студентки (само в първата година на прекъсване), и отговарящи на условията посочени в „Раздел-IV” от Правилника за спортно-състезателната дейност на АУС „Академик”.Отборите имат право за всеки мач да запишат 12 състезателки. Отборите са съставени от 4 полеви играчи и 1 вратар. Играят се две полувремена по 15 мин. (мръсно време). Във всяко полувреме всеки отбор има право на 1 мин. прекъсване (тайм-аут), когато топката е в негово владение. Преди всяка среща студентите задължително да носят за проверка **студентска книжка и документ за самоличност (лична карта)**. |
| **Записване** | Срок за заявки до 16.00 часа на 18.04.2018г. |
| **Програма** | Начало на турнира 16.00 ч. |
| **Класиране и награди** | Първо, второ и трето място – медали и грамотиТочки за факултета на състезателите |

I.РЪКОВОДСТВО И ОРГАНИЗАЦИЯ

Четвъртият турнир по футзал за жени през 2018г. се организира и провежда от Департамента по спорт на СУ „Св. Климент Охридски”. Състезанията се организират и провеждат съгласно действащите Правила на играта, Наредбата на БФС по футзал за сезон 2017/2018 г., Наредба за провеждане на Държавните студентски шампионати през 2017/2018 г. и настоящата наредба.

**Турнирът се провежда в спортна зала „Бонсист” – кв. Ст. град**

II.УЧАСТВАЩИ ОТБОРИ

1. СУ 1

2. УАСГ

3. УНСС

4. СУ 2-ветеранки

III.СИСТЕМА НА ПРОВЕЖДАНЕ

Турнирът се провежда по системата всеки срещу всеки. Класирането се изготвя по показатели (точки, резултат от прекия двубой, голова разлика, отбелязани голове, допуснати голове, наказателни картони – жълт (-1) точка, червен (-3) точки, жребий). При победа се начисляват 3 точки. При равенство отборите си поделят по една точка.

IV.ПРАВО НА УЧАСТИЕ

В турнира по футзал могат да участват студентки от всички степени-бакалаври и магистри от всички форми - редовна и задочна (на докторантки не се разрешава участие), както и прекъснали студентки (само в първата година на прекъсване), до 28 години и отговарящи на условията посочени в „Раздел-IV” от Правилника за спортно-състезателната дейност на АУС „Академик”.

V.ДОКУМЕНТИ ЗА УЧАСТИЕ

1. Всички отбори да представят заверен от учебен отдел на съответното Висше училище **списък** на отборите си (задължително трите имена, ЕГН, курс, специалност, факултетен номер).

2.**Предсъстезателен медицински преглед** с входящ номер от съответното лечебно заведение (до 12 състезателки за целият турнир).

3.Студентките задължително да носят за проверка **студентска книжка и документ за самоличност (лична карта)**.

VI.ДРУГИ РАЗПОРЕДБИ

А. Наказания:

За получен червен картон от дадена състезателка, той се отстранява от срещата, като след 2 минути на нейно място може да влезе друга състезателка. Провинилата се не играе в следващата или следващите срещи в зависимост от провинението си според Дисциплинарния правилник на БФС.

 Б. Програма:

**18.04.2018г.  (сряда)**

16.00 ч. СУ – УАСГ

16.40 ч. УНСС – СУ 2

17.20 ч. СУ 1– СУ2

18.00 ч. УНСС – УАСГ

18.40 ч. СУ2 – УАСГ

19.20 ч. СУ1 - УНСС

**Отборите да не допускат закъснения, тъй като разполагаме с фиксирано време за всяка среща!!!**

В. Правила:

Отборите имат право за всеки мач да запишат 12 състезателки. Отборите са съставени от 4 полеви играчи и 1 вратар. Играят се две полувремена по 15 мин. (мръсно време). Във всяко полувреме всеки отбор има право на 1мин. прекъсване (тайм-аут), когато топката е в негово владение. Правят се неограничен брой смени, които се извършват от определеното място при спряна игра (при извършване на неправилна смяна се показва жълт картон). Страничното хвърляне се изпълнява с крак (от тъч директно гол не може да се отбележи). От начален удар (център) може да се отбележи директно гол. Топката се вкарва в игра от аут само от вратаря с ръка. Шпагати не се разрешават, при наличието на такъв се отсъжда ПСУ за противника и се показва жълт картон. Във всяко полувреме се отброяват преките свободни удари (непреките не се отброяват), след всеки следващ след петия ПСУ се изпълнява дълга дузпа. При подновяването на играта от тъч или корнер се спазва правилото за 5 секунди (противниковия състезател трябва да е на 5м. разстояние), като топката трябва да е на линията и да е в покой, при неспазване се отсъжда НСУ за противника. След вкарване на топката в игра от вратаря от аут, НСУ се отсъжда при върната топка към вратаря ако преди това не е преминала централната линия или с нея не е играл противников играч. Стената отстои на 5 м от мястото на изпълнение на ПСУ. При жълт картон съответният играч продължава да играе до края на срещата. При червен картон играча напуска игралното поле и отборът му играе 2 мин. в намален състав. Ако в рамките на тези две минути му бъде отбелязан гол, то отборът веднага си възстановява численият състав.

Г. Други:

1. Преди всяка среща ръководителите на отборите попълват протокол с имената и номерата на фланелките на 12 състезатели за съответната среща.

2. Медицинското свидетелство важи за целият турнир – 18.04.2018 г. То се предава заедно със списъка на състезателите на главния организатор на турнира – доц. д-р Георги Игнатов (СУ), преди началото на първата среща.

3. Преди началото на първата среща се прави проверка на състезателките - изискват се студентските книжки на студентките, а при необходимост и личните карти за установяване на самоличността им.

4. Дрехи и лични вещи да не се оставят в предоставените от организаторите 2 съблекални, а да се пренесат в залата под постоянен надзор и така да се предотвратят евентуални кражби.

5. Всички треньори и състезателки да проявяват **ТОЛЕРАНТНОСТ** към съдиите и техните отсъждания!!!

VII.КЛАСИРАНЕ И НАГРАДИ

Класирането се извършва според Наредбата на БФС за сезон 2017/2018 г. Класиралите се отбори на 1-во, 2-ро и 3-то място получават възпоменателни купи медали – по 12 броя. Класиралите се отбори на 4-то получават възпоменателни грамоти. Излъчват се призьори: за най-полезна състезателка и за най-добра вратарка.

Наградите се осигуряват от Департамента по спорт към СУ „Св. Климент Охридски” и Столична община.

Наградите ще бъдат връчени от Ректора на СУ „Св. Климент Охридски” и Директора на Департамента по спорт към СУ „Св. Климент Охридски”.

 **За всички не упоменати случаи по време на първенството важат документите на АУС „Академик” и БФС**

Главен организатор: доц. д-р Георги Игнатов

Организатори: ас. Николай Стайков, д-р

# ПРОГРАМА

## ОБЩОУНИВЕРСИТЕТСКО ПЪРВЕНСТВО

## ЗА „КУПАТА НА РЕКТОРА“

## април 2018 г.

***18 април, сряда***

* 10,00 ч. – Мини футбол, стадион „Академик”, жк "Гео Милев“
* 10,00 ч. – Футзал, зала "Бонсист"

***19 април, четвъртък***

* 10,00 ч. – Мини футбол, стадион „Академик”, жк "Гео Милев“

***20 април, петък***

* 10,00 ч. – Мини футбол, стадион „Академик”, жк "Гео Милев“

***21 април, събота***

* 11,00 ч. – Джудо – шиай, Стадион „Академик“, жк „Гео Милев“

***23 април, понеделник***

* 09,00 ч. – Баскетбол 3Х3, стадион „Академик”, жк "Гео Милев"
* 10,00 ч. – Тенис турнир, Кортовете на БОНСИСТ
* 10,00 ч. - Фехтовка, стадион „Академик”, жк "Гео Милев"
* 11,00 ч. – Карате Ката - Стадион „Академик“, жк „Гео Милев“
* 13,00 ч. – Волейбол, Биологически факултет

***24 април, вторник***

* 10,00 ч. – Тенис турнир, Кортовете на БОНСИСТ
* 13.00 ч. – Волейбол, Биологически факултет
* 14,00 ч. – Лекоатлетическо бягане, Борисовата градина

***25 април, сряда***

* 9,30 ч. – Катерене, стената в Ректората
* 10,00 ч. – Тенис турнир, Кортовете на БОНСИСТ
* 13.00 ч. – Волейбол, Биологически факултет
* 14.00 ч. – Аеробик маратон, Стадион „Академик“, жк „Гео Милев“

***26 април, четвъртък***

* 12,00 ч. – **Закриване** в двора на Ректората *–* Спортно-развлекателна програма и награждаване на победителите.